3. klase

Tēma: Viltus ziņas

3. nodarbība - Būt par tikumīgu lasītāju

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kādi tikumi ir nepieciešami ziņu lasītājiem;
* ko nozīme būt par tikumīgu lasītāju.

***Skolēnam sāk veidoties morālais ieradums***

* risināt morālās dilemmas, izmantojot kritiskās domāšanas paņēmienus;
* ikdienā pieņemt lēmumus, kas nepieciešami tikumīgam ziņu lasītājam;
* pārspriest, kādi tikumi vajadzīgi, lai kļūtu par tikumīgu lasītāju.

**Atslēgvārdi:** pārbaudīts, izpētīts, pretrunīgs.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, brīvība, kultūra | Atbildība, patiesība, harmonija, saskaņa  |
| Tikumi | Taisnīgums, godīgums, gudrība | Kritiskā spriestspēja, pilsoniskums  |

**Mācību materiāli:**

* *PowerPoint* prezentācija “Būt par tikumīgu lasītāju”.
* Darba lapa “Būt par tikumīgu lasītāju” (1. materiāls). Uz nodarbību tiek izdrukāta darba lapa katram skolēniem.

**Atslēgas jautājumi:**

1. Kā Didro citāts attiecināms uz viltus ziņām?
2. Kāds vēstījums ir karikatūrā?
3. Kādu problēmu tu saskati šajā morālajā dilemmā?Kā tu justos?
4. Kādi tikumi šeit iesaistīti?
5. Vai šai situācijai ir saprātīgs risinājums?
6. Vai šai situācijai ir vairāk nekā viens risinājums?

Mācību aktivitātes

Ierosme. Viedi vārdi (ieteicamais laiks 3 min.)

**[2. slaids]** Apskatiet Didro citātu: "Visas lietas ir jāizskata, jāapspriež, jāizmeklē bez izņēmuma un neņemot vērā neviena jūtas." Didro (Denis Diderot, 1713-1784). Kā, tavuprāt, tas attiecas uz ziņu lasītājiem?

1. aktivitāte. Morālā dilemma (ieteicamais laiks 20 min.)

*1. aktivitātei ir nepieciešams darba lapas (1. materiāls) 1. uzdevums.*

**[3. slaids]** Skolotājs bērniem pāros uzdod izlasīt morālo dilemmu *PowerPoint* prezentācijā, un katram jāuzraksta sava atbilde pāris teikumos. Bērniem jāpārrunā savas atbildes pāros ar klasesbiedru un jāsniedz atgriezeniskā saite visai klasei, norādot, kādi ir sarežģījumi šajā situācijā.

* Kur ir saskatāma problēma?
* Kā tu šajā situācijā justos?
* Kādi tikumi tev vajadzīgi, lai atrisinātu šo situāciju? Vai ir kādi tikumi, kas savstarpēji pretdarbojas?
* Vai šajā situācijā ir iespējama vairāk nekā viena saprātīga rīcība?

Kopīgā noslēguma apspriede. Būt par tikumīgu lasītāju (ieteicamais laiks 15 min.)

*Noslēguma aktivitātei ir nepieciešams darba lapas 2. uzdevums.*

**[4. slaids]** Skolotājs pastāsta, ka parasti mēs esam ziņu lasītāji (lai gan nākotnē varam kļūt arī par to autoriem). Skolotājs lūdz bērnus uzrakstīt īsu refleksijas rindkopu par tikumiem, kas nepieciešami tikumīgam ziņu lasītājam, un pierakstīt vienu lietu, ko viņi var darīt, lai praktizētu šo tikumu.

Kolēģu komentāri:

“Šo nodarbību papildināju ar skolēnu pašu atrastajām ziņām, ko paši lasīja klasesbiedriem. Klasesbiedru uzdevums bija dot jautājumus, lai varētu izvērtēt ziņas patiesumu. Tas ļāva man saprast, cik uzmanīgi bijuši iepriekšējās nodarbībās un vai viņiem izdodas atpazīt viltus ziņas.”